क्लियोपेट्रा को ब्लैक दिखाने पर नेटफ्लिक्स फंसा; कभी हीरोइन के अंडरगारमेंट्स उतारने पर भड़के अरब देश
क्लियोपेट्रा के बारे नेटफ्लिक्स पर 10 मई को 'क्वीन क्लियोपेट्रा' डॉक सीरीज (Docuseries) का प्रीमियर होने जा रहा है। उससे पहले ही ये विवादों में आ गई है। मिस्र के एक वकील मोहम्मद अल सेमारी ने नेटफ्लिक्स पर मुकदमा दायर कर दिया है।
नेटफ्लिक्स पर 10 मई को 'क्वीन क्लियोपेट्रा' डॉक सीरीज (Docuseries) का प्रीमियर होने जा रहा है। उससे पहले ही ये सीरीज विवादों में आ गई है।
मिस्र के एक वकील मोहम्मद अल सेमारी ने नेटफ्लिक्स पर मुकदमा दायर कर दिया है। वजह यह है कि इस डॉक सीरीज में क्लियोपेट्रा को ब्लैक अफ्रीकी के रूप में दिखाया गया है।
मिस्रवासी इस वकील की दलील है कि यह फिल्म मिस्र की पहचान को खत्म करने का एक षड्यंत्र है।
आइए, अब फिल्म की मुख्य किरदार क्वीन क्लियोपेट्रा की उन बातों के बारे में बताते हैं जिनसे शायद ही आप रूबरू रहे हों-
क्लियोपेट्रा को 14 साल की उम्र में मिली थी आधी सल्तनत
इतिहास और किस्से-कहानियों में अपनी सुंदरता के लिए मशहूर मिस्र की रानी क्लियोपेट्रा को उसके रहस्यमयी कारनामों के लिए भी जाना जाता है।
पिता की मौत के बाद क्लियोपेट्रा और उसके भाई टोलेमी दियोनिसस को संयुक्त रूप से सल्तनत मिली। उस समय क्लियोपेट्रा की उम्र महज 14 वर्ष थी।
क्लियोपेट्रा के भाई को अपनी बहन की सत्ता सहन नहीं हुई और उसने बगावत कर दी। ऐसे में क्लियोपेट्रा को सत्ता से हाथ गंवाना पड़ा और सीरिया में शरण लेनी पड़ी।
लेकिन इस राजकुमारी ने हिम्मत नहीं हारी। रोम के शासक जूलियस सीजर को अपने मोह में फंसाकर क्लियोपेट्रा ने मिस्र पर हमला करवाया। आखिरकार, सीजर ने टोलेमी दियोनिसस को मारकर क्लियोपेट्रा को मिस्र के राजसिंहासन पर बैठाया।
खबर में आगे बढ़ने से पहले इस पोल के जरिए अपनी राय देते चलें
सुंदरता की वजह से आसानी से करवा लेती थी अपने सारे काम
क्लियोपेट्रा इतनी खूबसूरत थी कि राजा और सैन्य अधिकारी उसकी सुंदरता पर मोहित रहते। यही वजह थी कि उसके छोटे-बड़े काम आसानी से हो जाते।
इतना ही नहीं क्लियोपेट्रा को दुनिया की 12 से ज्यादा भाषाओं का भी ज्ञान था। यही कारण रहा कि वो जल्दी ही किसी से भी जुड़ जाती और उसके सारे राज जान लेती।
खुद को असली मिस्रवासी साबित करने के लिए क्लियोपेट्रा ने की सगे भाइयों से शादी
इतिहासकार भी इस बारे में अभी तक नहीं जान पाए हैं कि क्लियोपेट्रा मूलरूप से कहां की थी। किसी ने उसे मेसेडोनिया का कहा तो कोई अफ्रीका का बताता है।
हालांकि इतना जरूर है कि वो मिस्र की रानी के तौर पर जानी जाती है। मिस्र में फैरोहो सभ्यता के रिवाज के मुताबिक उसने अपने ही 2 सगे भाइयों से शादी भी कर ली थी, ताकि सत्ता का बंटवारा न हो सके।
इतिहास में यह जिक्र मिलता है कि मेसिडोनियाई क्लियोपेट्रा ने मिस्र पर राज करने के लिए खुद को मिस्र की परंपराएं मानने वाली साबित किया।
दरअसल, मिस्र में फैरोहो राजवंश के लोग अपने भाई-बहनों से शादी किया करते थे जो कि बाद में वहां ईश्वर और देवताओं की तरह माने जाने लगे।
चलते चलते यहां मिस्र की पहली ओटीटी फिल्म के बारे में भी जान लीजिए जिसने पूरे अरब वर्ल्ड को हिलाकर रख दिया था-
फिल्म में हीरोइन ने अंडरगारमेंट्स उतारी तो मिस्र सहित अरब देशों में मच गया था बवाल
पिछले साल जनवरी में प्राइम वीडियो ओटीटी पर आई अरबी फिल्म 'परफेक्ट स्ट्रेंजर्स' को लेकर मिस्र और अरब देशों में विवाद हो गया था।
फिल्म में समलैंगिकता, शादी से पहले सेक्स और एक्स्ट्रा मैरिटल अफेयर को दिखाया गया था। इस फिल्म के जरिए नेटफ्लिक्स पर समलैंगिकता और अश्लीलता को बढ़ावा देने का आरोप लगा था।
दरअसल, इस फिल्म के एक सीन में मिस्र की अभिनेत्री मोना जकी को अंडरगारमेंट्स उतारते हुए दिखाए जाने पर सोशल मीडिया में भारी नाराजगी देखने को मिली थी।
मामला इतना बढ़ गया था कि मिस्र के कुछ सांसदों ने सरकार से इस फिल्म को बैन करने तक की गुजारिश की थी। हालांकि, बाद में यह अरब जगत में सबसे ज्यादा देखी जाने वाली फिल्म बन गई थी।
7 दोस्तों की पॉर्न मैसेज शेयर करने की कहानी 'परफेक्ट स्ट्रेंजर्स'
दरअसल 'परफेक्ट स्ट्रेंजर्स' (Perfect Strangers Story) 7 दोस्तों की कहानी है, जिसमें एक डिनर पार्टी के दौरान सातों दोस्त अपने-अपने फोन में आने वाले मैसेजों को शेयर करने का फैसला करते हैं।
इन मैसेजों से इन सातों दोस्तों के पॉर्न मैसेज शेयर करने, समलैंगिकता, वर्जिनिटी खोने और सीक्रेट लव अफेयर्स के राज खुलते हैं।